42onKing | LekkeSlaap
42onKing is in die geskiedkundige Irene in Centurion tussen Johannesburg en Pretoria geleë.
Die gastehuis het 4 kamertipes wat almal smaakvol versier is en koningingrootte-, koninggrootte- of enkelbeddens het.
Elke kamer het 'n en suite-badkamer, gratis WiFi, 'n TV met DStv, WiFi, 'n yskassie met drankies en koffie- en teemaakgeriewe. Ekstra komberse, waaiers, verwarmers en warmwaterbottels word voorsien.
'n Volledige ontbyt word elke oggend bedien en aandete is op versoek teen 'n addisionele koste beskikbaar. Ons voorsien veilige parkeerplek agter 'n veiligheidshek. Die buurt word 24 uur 'n dag deur 'n sekuriteitswag gepatrolleer.
Irene Dairy Farm is 'n aktiewe melkplaas 2 km van die gastehuis af. Daar is allerhande produkte te koop en 2 restaurante op die perseel. Daar is ook 3 winkelkomplekse binne 'n 6 km radius vanaf die gastehuis. Verskeie restaurante, asook gholfbane, hospitale en Rietvlei-natuurreservaat is binne maklike bereik van 42onKing. Die gastehuis word ook benut deur reisigers wat spesifiek vir skolesport reis, veral na Cornwall Hill College wat 2 km van 42onKing af is.